Ripas d'Alcoleya

300px|thumb|Antena y restas d'o castiello d'os Entenza

As Ripas d'Alcoleya BOA ORDEN VMV/914/2020, de 14 de septiembre, por la que se publica el Acuerdo adoptado por el Gobierno de Aragón, en su reunión celebrada el día 15 de julio de 2020, por el que se aprueban las modificaciones del Nomenclátor Geográfico de Aragón. son un conchunto de ripas que se devantan sobre a localidat d'Alcoleya de Cinca, en a comarca d'a Cinca Meya.

Se tracta d'unas granizas parez verticals con una altaria de dica 90 metros que han estau creyadas por a erosión d'o río Cinca en as tierras achilosas d'ista redolada.

Formación
Istas ripas se formoron por encaixamiento d'o ret fluvial d'a Cinca y l'Alcanadre seguiu d'una migración lateral d'istos ríos, que cuan arribaban en a marguin dreita d'a ribera esgarrapaban o cobaixo d'as ripas como as olas en as paretadas, provocando que s'escachen os estratos d'archila y piedra panal, deixando dimpués una superficie de rotura vertical, y por debaixo una espuenda de materials caitos que s'esvoldregan d'istas parez verticals. Piedra de Arena. El paisaje monegrino. Fernando Biarge. Ediciones del Mallo 2004. pp90

Actualment en las ripas se puet veyer una tendencia a la formación de columnas, torres u pinaclos a causa de l'augua que regalla dende o cobalto.

En a literatura
O ilustre vecín d'Alcoleya, Ramón J. Sender afirmaba que as ripas pareixeban talladas a cutiello. En o suyo libro "El lugar de un hombre" deciba que cuan yera chicot parlaba con as ripas, con os esparvers y con os foraus negros d'istas parez a on localizaba tot lo irreal d'a suya nineza.

Tamién apareixen nombradas en o libro "Vida de Pedro Saputo" de Braulio Foz.

Referencias

Vinclos externos
  Ripas d'Alcoleya en www.coronandopicos.com
  Rota por as Ripas d'Alcoleya

Categoría:Alcoleya de Cinca
Alcoleya